Nuwe hoof van misdaadintelligensie aangewysArgieffoto Anthony “Peter” Jacobs is aangewys as die nuwe hoof van misdaadintelligensie van die Suid-Afrikaanse Polisiediens. Bheki Cele, minister van polisie, het Donderdagmiddag aangekondig Jacobs, die voormalige hoof van misdaadintelligensie in die Wes-Kaap, sal dadelik die rol oorneem in sy amp as luitenant-generaal. Die misdaadintellensie-afdeling van die polisie het onder verskeie skandale deurgeloop, insluitend senior beamptes wat hulself skuldig gemaak het aan bedrog en korrupsie en sekuriteitsklaringsertifikate wat vervals is.